दिल्ली जैसी कीमत पर बिकीं अरगोड़ा कांप्लेक्स की दुकानें
झारखंडराज्य आवास बोर्ड के बरियातू और अरगोड़ा में बनाए गए मार्केटिंग कांप्लेक्स की दुकानों की नीलामी मंगलवार को हुई। अरगोड़ा कांप्लेक्स में 88 वर्गफीट की एक दुकान की अधिकतम कीमत 30 लाख रुपए लगाई गई। यानि 34,091 रुपए प्रति वर्ग फीट की दर से दुकान नीलाम हुई। यानी दिल्ली जैसी कीमत। दिल्ली के कई क्षेत्रों में तो प्रापर्टी की कीमत इससे भी कम है। अरगोड़ा स्थित बोर्ड के मार्केटिंग कांप्लेक्स में सबसे अधिक बोली लगाकर ग्राउंड फ्लोर की जी-5 दुकान को एक महिला ने अपने नाम कर लिया। अन्य दुकानों की नीलामी भी 12 से 15 लाख रुपए के बीच हुई। वहीं, बरियातू में 60 वर्गफीट की दुकान की अधिकतम बोली 11.50 लाख रुपए लगाई गई। आवास बोर्ड की दुकानों की जितनी कीमत बोली गई है वह रांची में अभी तक हुई नीलामी की सबसे अधिक है। इतना अधिक रेट एमजी रोड या अन्य कॉमर्शियल एरिया में बने मार्केटिंग कांप्लेक्स की दुकानों का भी नहीं लगा है। देर शाम तक बरियातू मार्केटिंग कांप्लेक्स की सभी 48 दुकानों की नीलामी पूरी हो गई। वहीं, अरगोड़ा में 10 दुकानों की नीलामी हुई। शेष 34 दुकानों की नीलामी 30 दिसंबर को होगी।
ऐसेबढ़ते गया दुकान का रेट
दुकानोंकी नीलामी की प्रक्रिया जैसे ही शुरू हुई, एक हजार रुपए बढ़ोत्तरी से बोली लगने लगी। बरियातू में 60 से 64 वर्गफीट की दुकान की न्यूनतम बोली 2.29 लाख से 2.43 लाख रुपए के बीच शुरू हुई। बोली लगाने वालों ने प्रत्येक राउंड में एक हजार रुपए से 10 हजार रुपए तक बोली लगाई। इसके बाद दुकान का रेट बढ़ते हुए 10 से 11 लाख रुपए पहुंच गया। अरगोड़ा में 64 से 92 वर्गफीट की दुकान की बोली 2.78 लाख से शुरू हुई। बोली बढ़ते-बढ़ते 30 लाख रुपए तक पहुंच गई। ग्राउंड की अन्य नौ दुकानें औसतन 15 लाख रुपए में नीलाम हुईं।
नीलामी में बोली गई राशि का 35 फीसदी आवेदक को 15 दिनों के अंदर जमा करना है। शेष 65 फीसदी राशि 30 दिनों के अंदर जमा करनी होगी। या फिर इसे 14 फीसदी वार्षिक चक्रवृद्धि ब्याज के साथ चार तिमाही किस्तों में जमा किया जा सकता है। किस्त का समय पर भुगतान नहीं करने की स्थिति में 18 प्रतिशत सालाना चक्रवृद्धि ब्याज की दर से पैसे का भुगतान करना होगा। दुकान लेने वाले के साथ आवास बोर्ड 60 साल के लिए लीज एग्रीमेंट करेगा।
आवास बोर्ड की नीलामी प्रक्रिया पर लोगों ने सवाल भी उठाए। नीलामी के लिए 29 दिसंबर की तिथि तो निर्धारित की गई थी। लेकिन शाम में घोषणा कर दी गई कि आठ बजे तक ही नीलामी होगी। इस पर नंद गोपाल त्रिपाठी सहित अन्य लोगों ने आपत्ति कर दी। लोगों ने कहा कि पहले से तिथि निर्धारित करनी चाहिए थी, या फिर तीन-चार दिन नीलामी की तिथि को बढ़ा दिया जाए। लेकिन बोर्ड के पदाधिकारियों ने कुछ भी सुनने से इंकार कर दिया। इसपर काफी देर तक हो-हल्ला भी होते रहा।
आवास बोर्ड की दुकानों की नीलामी प्रक्रिया सुबह 11 बजे शुरू हुई। नीलामी में भाग लेने के लिए 700 से अधिक लोग जुटे थे। विधि-व्यवस्था के मद्देनजर कांप्लेक्स में सुरक्षा के कड़े इंतजाम किए गए थे। अंदर दुकानों की बोली लग रही थी, लेकिन बाहर का पारा काफी गरम था। दुकानों का रेट सुनकर कई लोग तो मौके से वापस लौट गए। उनके मुंह से एक ही बात निकल रही थी कि गरीबों को कुछ नहीं मिलने वाला। सब कुछ अमीरों के लिए है। पजेरो से लेकर स्कॉर्पियों जैसी चमचमाती गाड़ी से लोग दुकान की बोली लगाने पहुंचे थे। बाहर का माहौल देखने से ही लग रहा था कि दुकान की बोली काफी बढ़ने वाली है और ऐसा ही हुआ भी।
आवास बोर्ड ने जिन मार्केटिंग कांप्लेक्स का निर्माण कराया है उसमें फल और सब्जी विक्रेताओं को प्राथमिकता देनी है। लेकिन इसका पालन नहीं हुआ। बोर्ड ने दुकानों की नीलामी में सिर्फ एक शर्त रखी थी- नीलामी में वही व्यक्ति भाग ले सकते हैं जिनके पास नगर निगम क्षेत्र के आठ किमी के दायरे में कोई दुकान हो। पर, इसकी जांच के लिए बोर्ड के पास कोई व्यवस्था नहीं है। आवेदकों के शपथपत्र को ही बोर्ड ने सच माना। ऐसे में बोर्ड की दुकानें गरीबों की पहुंच से दूर हो गईं।
अरगोड़ा में नीलामी के दौरान बोर्ड अधिकारियों के समक्ष प्रक्रिया का विरोध करते लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva